CELEX: 62016FN0030
Language: et
Date: 2016-06-17 00:00:00
Title: Kohtuasi F-30/16: 17. juunil 2016 esitatud hagi – ZZ versus EIP

16.8.2016   
            
            
               ET
            
            
               Euroopa Liidu Teataja
            
            
               C 296/46
            
         17. juunil 2016 esitatud hagi – ZZ versus EIP
   (Kohtuasi F-30/16)
   (2016/C 296/58)
   Kohtumenetluse keel: prantsuse
   
      Pooled
   
   Hageja: ZZ ja teised (esindaja: L.-Y. Levi)
   
      Kostja: Euroopa Investeerimispank (EIP)
   
      Hagi ese ja sisu
   
   Nõue tühistada otsused, mis sisalduvad 2016. aasta aprilli palgatõendites, mis kinnitavad töötasu iga-aastase kohandamise 0,6 % aastaks 2016, ja tühistada hilisemad palgatõendid ning vajadusel ka teabekiri, mille kostja adresseeris hagejatele 8. märtsil 2016, ning mõista kostjalt välja hüvitis tekitatud varalise ja mittevaralise kahju eest.
   
      Hageja nõuded
   
   
               —
            
            
               tühistada otsus, mis sisaldub hagejate 2016. aasta aprilli palgatõendites, mis kinnitab töötasu iga-aastase kohandamise baasmääraks 0,6 % aastaks 2016, ja sellest tulenevalt tühistada sarnased otsused, mis sisalduvad hilisemates palgatõendites, ning vajadusel tühistada ka teabekiri, mille kostja adresseeris hagejatele 8. märtsil 2016;
            
         
               —
            
            
               mõista kostjalt välja hüvitis varalise kahju eest (i) maksmata jäänud töötasu, mis vastab iga-aastasele kohandamisele aastaks 2016, või suurendada 2,3 % võrra ajavahemikul 1. jaanuar 2016 kuni 31. detsember 2016; (ii) maksmata jäänud töötasu, mis vastab iga-aastase kohandamise 2,9 % aastaks 2016 kohaldamise tulemusele palgasummas, mis maksti alates jaanuarist 2016; (iii) maksmata jäänud töötasu eest viivise kuni maksmata jäänud summade täieliku tasumiseni, kohaldatav viivisemäär tuleb arvutada Euroopa Keskpanga poolt peamiste refinantseerimistoimingute jaoks kehtestatud määra alusel, mis kehtis kõnealusel perioodil ning millele on lisatud kolm protsendipunkti ja (iv) hüvitis ostujõu vähenemise eest;
            
         
               —
            
            
               mõista kostjalt iga hageja kasuks välja 1 000 eurot mittevaralise kahju hüvitamiseks;
            
         
               —
            
            
               mõista kohtukulud välja kostjalt.